شەفەق
نیوز/ سەرچەوەیگ ئەمنی لە بەغدای پایتەخت، ئمڕوو سێشەممە، خەوەردا ک بەسیان ری وپیەڵەیل
وەرەو مەیدان تەحریر، ناوڕاس بەغداد،  قەرەباڵغ
سەختیگ لە ریوبانەیل ناو پایتەختەگە دروس کردیە.
سەرچەوەگە
ئەرا ئاژانس شەفەق نیوز وت: پیەڵ جمهوریە و سنەک و قادسیە بەسیانە، و هەمیش گشت ریەیل
وەرەو تەحریر وتەواوی بڕیانە.
سەرچەوەگە
وتیش: پیەڵ موعەلوق و دەروازەیل خەزرا تەنیا ئەرا خاوەن باجەیل وازە.
سەرچەوەگە
وتیش " پیەڵ دووقاتی، و هەمیش پیەڵ جادریە تا زانکۆی بەغدا بەسیایە، و پیەڵ یاریگای
شەعەب لەوەر بڕیان بەشیگی قەرەباڵغە.
سەرچەوەگە
وتیش: ریەگە لە چواڕیان دۆرە وەرەو مزگەفت ئوم تبولیش قەرەباڵغە.
دویەکە
دووشەممە، سەرچەوەیگ ئەمنی خەوەردا  لە بڕیان
پیەڵەیل سنەک و جمهوریە وریەیل وەرەو مەیدان تەحریر و ناوچەی خەزرا لەناوڕاس بەغداد.
لە یەک
تەشرین لایەنگرەیل تەشرین دەسکردنە خوەینشاندان لە مەیدان تەحریر و نسور لە بەغداد،
ئەرا سێیەمین ساڵیان "راپەڕینیان" دژوە ئی چین سیاسیە.
خوەینشانداندەرەیل
هەڕەشەی سیاسیەیل دان ک لە رووژ ٢٥ تەشرین، ک کەفێدە ئمڕوو سێشەممە دووارە گلەو بخوەن،
تا سێیەمین ساڵیاد ئەو خوەینشاندان فراوانە زنیەو بکەن.
